标题：大乘无量寿经
简介
《大乘无量寿经》简称《无量寿经》，亦称《大阿弥陀经》(参阅汉译版本)，为「净土五经一论」中的一经。经中介绍阿弥陀佛(无量寿佛)所发诸大愿(依版本不同而数量不一，最多为四十八愿)，建立弥陀净土接引十方世界众生，以及弥陀净土的大概样貌。
彭际清说：「《无量寿经》是中本《华严经》，《阿弥陀经》是小本《华严经》。」以《华严经》末後有「十大愿王，导归极乐」一文，将本经与其他二经串联在一起。
汉译版本五种原始汉译本 
·《佛说无量清净平等觉经》——东汉月支三藏法师支娄迦谶译。 
·《佛说阿弥陀三耶三佛萨楼佛檀过度人道经》，一名《无量寿经》，一名《阿弥陀经》——东吴月氏优婆塞支谦译。 
·《佛说无量寿经》——曹魏康僧铠译。阿弥陀佛愿文为「四十八愿」。 
·《大宝积经无量寿如来会》，简名《无量寿如来会》——唐三藏法师菩提流志奉诏译。 
·《佛说大乘无量寿庄严经》——宋西天三藏朝散大夫试光禄卿明教大师法贤奉诏译。阿弥陀佛愿文为「三十六愿」。
五种会集本·《大阿弥陀经》——宋王日休(王龙舒)会集。 
·《无量寿经》——清初彭绍升(彭际清、彭二林)会集。 
·《摩诃阿弥陀经》——清咸丰魏源(魏承贯、魏默深)会集。「摩诃」为「大」之意。 
·《佛说大乘无量寿庄严清净平等觉经》——民国夏莲居会集。 
·《佛说大乘无量寿庄严清净平等觉经解》——现代黄念祖老居士著。
四十八愿在本经正宗分第二卷第六品—「发大誓愿第六」中，於因地修行的法藏比丘在老师世间自在王如来(即其所称「世尊」)的讲堂上，对老师、同学、大众报告他发的大愿，未来於果地修行证得佛果，依之建立弥陀净土。其中以第十八愿为本愿(根本大愿)，而在日本等地有本愿念佛宗派的出现。
一、国无恶道愿。 
我若证得无上菩提。成正觉已。所居佛刹。具足无量不可思议。功德庄严。无有地狱。饿鬼。禽兽。蜎飞蠕动之类。 
二、不堕恶趣愿。 
所有一切众生。以及焰摩罗界。三恶道中。来生我刹。受我法化。悉成阿耨多罗三藐三菩提。不复更堕恶趣。得是愿。乃作佛。不得是愿。不取无上正觉。 
三、身悉金色愿。 
我作佛时。十方世界。所有众生。令生我刹。皆具紫磨真金色身。 
四、三十二相愿。 
三十二种大丈夫相。 
五、身无差别愿。 
端正净洁。悉同一类。若形貌差别。有好丑者。不取正觉。 
六、宿命通愿。 
我作佛时。所有众生。生我国者。自知无量劫时宿命。 
七、天眼通愿。 
所作善恶。皆能洞视 
八、天耳通愿。 
彻听。知十方去来现在之事。不得是愿。不取正觉。 
九、他心通愿。 
我作佛时。所有众生。生我国者。皆得他心智通。若不悉知亿那由他百千佛刹。众生心念者。不取正觉。 
十、神足通愿。 
我作佛时。所有众生。生我国者。皆得神通自在。波罗密多。 
十一、遍供诸佛愿。 
於一念顷。不能超过亿那由他百千佛刹。周遍巡历。供养诸佛者。不取正觉。 
十二、定成正觉愿。 
我作佛时。所有众生。生我国者。远离分别。诸根寂静。若不决定成等正觉。证大涅盘者。不取正觉。 
十三、光明无量愿。 
我作佛时。光明无量。普照十方。绝胜诸佛。胜於日月之明。千万亿倍。 
十四、触光安乐愿。 
若有众生。见我光明。照触其身。莫不安乐。慈心作善。来生我国。若不尔者。不取正觉。 
十五、寿命无量愿。 
我作佛时。寿命无量。国中声闻天人无数。寿命亦皆无量。 
十六、声闻无数愿。 
假令三千大千世界众生。悉成缘觉。於百千劫。悉共计校。若能知其量数者。不取正觉。 
十七、诸佛称叹愿。 
我作佛时。十方世界无量刹中。无数诸佛。若不共称叹我名。说我功德国土之善者。不取正觉。 
十八、十念必生愿。 
我作佛时。十方众生。闻我名号。至心信乐。所有善根。心心回向。愿生我国。乃至十念。若不生者。不取正觉。唯除五逆。诽谤正法。 
十九、闻名发心愿。 
我作佛时。十方众生。闻我名号。发菩提心。修诸功德。奉行六波罗蜜。坚固不退。复以善根回向。愿生我国。一心念我。昼夜不断。 
二十、临终接引愿。 
临寿终时。我与诸菩萨众迎现其前。经须臾间。即生我刹。作阿惟越致菩萨。不得是愿。不取正觉。 
二十一、悔过得生愿。 
我作佛时。十方众生。闻我名号。系念我国。发菩提心。坚固不退。植众德本。至心回向。欲生极乐。无不遂者。若有宿恶。闻我名字。即自悔过。为道作善。便持经戒。愿生我刹。命终不复更三恶道。即生我国。若不尔者。不取正觉。 
二十二、国无女人愿。 
我作佛时。国无妇女。 
二十三、厌女转男愿。 
若有女人。闻我名字。得清净信。发菩提心。厌患女身。愿生我国。命终即化男子。来我刹土。 
二十四、莲华化生愿。 
十方世界诸众生类。生我国者。皆於七宝池莲华中化生。若不尔者。不取正觉。 
二十五、天人礼敬愿。二十六、闻名得福愿。二十七、修殊胜行愿。 
我作佛时。十方众生。闻我名字。欢喜信乐。礼拜归命。以清净心。修菩萨行。诸天世人。莫不致敬。若闻我名。寿终之後。生尊贵家。诸根无缺。常修殊胜梵行。若不尔者。不取正觉。 
二十八、国无不善愿。二十九、住正定聚愿。三十、乐如漏尽愿。三十一、不贪计身愿。 
我作佛时。国中无不善名。所有众生。生我国者。皆同一心。住於定聚。永离热恼。心得清凉。所受快乐。犹如漏尽比丘。若起想念。贪计身者。不取正觉。 
三十二、那罗延身愿。三十三、光明慧辩愿。三十四、善谈法要愿。 
我作佛时。生我国者。善根无量。皆得金刚那罗延身。坚固之力。身顶皆有光明照耀。成就一切智慧。获得无边辩才。善谈诸法秘要。说经行道。语如钟声。若不尔者。不取正觉。 
三十五、一生补处愿。三十六、教化随意愿。 
我作佛时。所有众生。生我国者。究竟必至一生补处。除其本愿为众生故。被弘誓铠。教化一切有情。皆发信心。修菩提行。行普贤道。虽生他方世界。永离恶趣。或乐说法。或乐听法。或现神足。随意修习。无不圆满。若不尔者。不取正觉。 
三十七、衣食自至愿。三十八、应念受供愿。 
我作佛时。生我国者。所须饮食。衣服。种种供具。随意即至。无不满愿。十方诸佛。应念受其供养。若不尔者。不取正觉。 
三十九、庄严无尽愿 
我作佛时。国中万物。严净光丽。形色殊特。穷微极妙。无能称量。其诸众生。虽具天眼。有能辨其形色。光相。名数。及总宣说者。不取正觉。 
四十、无量色树愿。四十一、树现佛刹愿。 
我作佛时。国中无量色树。高或百千由旬。道场树高。四百万里。诸菩萨中。虽有善根劣者。亦能了知。欲见诸佛净国庄严。悉於宝树间见。犹如明镜。睹其面像。若不尔者。不取正觉。 
四十二、彻照十方愿。 
我作佛时。所居佛刹。广博严净。光莹如镜。彻照十方无量无数。不可思议。诸佛世界。众生覩者。生希有心。若不尔者。不取正觉。 
四十三、宝香普熏愿。 
我作佛时。下从地际。上至虚空。宫殿楼观。池流华树。国土所有一切万物。皆以无量宝香合成。其香普熏十方世界。众生闻者。皆修佛行。若不尔者。不取正觉。 
四十四、普等三昧愿。四十五、定中供佛愿。 
我作佛时。十方佛刹。诸菩萨众。闻我名已。皆悉逮得清净。解脱。普等三昧。诸深总持。住三摩地。至於成佛。定中常供无量无边一切诸佛。不失定意。若不尔者。不取正觉。 
四十六、获陀罗尼愿。四十七、闻名得忍愿。四十八、现证不退愿。 
我作佛时。他方世界诸菩萨众。闻我名者。证离生法。获陀罗尼。清净欢喜。得平等住。修菩萨行。具足德本。应时不获一二三忍。於诸佛法。不能现证不退转者。不取正觉。
印光法师文钞
印光大师反对会集本的言论，收录在《印光法师文钞》的“正编”和“三编”之中，共有三处。 
其一：《增广印光法师文钞．卷一．书一》“复高邵麟居士书三”： 
“《弥陀经》、《无量寿经》、《观无量寿佛经》，亦名《十六观经》，此名净土三经，加《普贤行愿品》，名净土四经。仿单中有《净土四经》一本，其《无量寿经》，系魏承贯删削，又依馀经增益。理虽有益，事实大错，不可依从。”（1） 
其二：《增广印光法师文钞．卷一．书一》“复永嘉某居士书二”： 
“流通佛法，大非易事。翻译经论，皆非聊尔从事。故译场之中，有主译者，译语者，证义者，润文者，岂敢随自心裁，传布佛经。王龙舒《大弥陀经》，自宋至明末，人多受持。由云栖以犹有不恰当处，故此后渐就湮没。魏承贯之学识，不及龙舒，其自任过於龙舒。因人之迹以施功，故易为力，岂承贯超越龙舒之上耶。莲池尚不流通王本，吾侪何敢流通魏本，以启人妄改佛经之端。及辟佛之流，谓佛经皆后人编造，初非真实从佛国译来者。然此经此论，若真修上士观之，亦有大益。以但取其益，而不染其弊。若下士观之，则未得其益，先受其损。以徒效其改经斥古之愆，不法其直捷专精之行耳。观机设教，对证发药。教不契机，与药不对证等耳。敢以一二可取，而遂普令流通，以贻下士之罪愆乎。”（2） 
其三：《印光法师文钞三编．卷二》“复王子立居士书三”： 
“《无量寿经》中，有三辈；《观无量寿佛经》，有九品。下三品，皆造恶业之人，临终遇善知识开示念佛，而得往生者。王龙舒死执三辈即是九品，此是错误根本。故以下辈作下三品，其错大矣。 故上辈不说发菩提心，中辈则有发菩提心，下辈则云不发菩提心。《无量寿经》三辈，通有发菩提心。在王居士意谓下辈罪业深重，何能发菩提心。不思下辈绝无一语云造业事，乃系善人，只可为九品中之中品。硬要将下辈作下品，违经失理，竟成任意改经，其过大矣。在彼意谓，佛定将一切众生摄尽，而不知只摄善类，不及恶类。彼既以善人为恶人，故云不发菩提心。死执下辈即是下品，故将善人认做恶人。不知九品之下三品，临终苦极，一闻佛名，其归命投诚，冀佛垂慈救援之心，其勇奋感激，比临刑望赦之心，深千万倍。虽未言及发菩提心，而其心念之切与诚，实具足菩提心矣。惜王氏不按本经文义，而据《观经》，硬诬蔑善人为恶人，竟以恶人为判断。王氏尚有此失，后人可妄充通家乎。既有《无量寿经》，何无事生事。王氏之误，莲池大师指出，尚未说其何以如此。今为说其所以，由於死执三辈即九品也。书此一以见会集之难，一以杜后人之妄。魏默深，更不必言矣。胆大心粗，不足为训。（廿九年八月廿日）”（3） 
印光法师文钞三编卷二复王子立居士书一 
人贵自知，不可妄说过分大话。观汝之疑议，看得译经绝无其难，只要识得外国文，就好做译人。译人若教他译经，还是同不懂外国话的一样。你要据梵本，梵本不是铁铸的。须有能分别梵本文义，或的确，或传久讹谬之智眼，方可译经。然非一人所能。以故译经场中，许多通家。有译文者，有证义者。其预译场之人，均非全不通佛法之人。汝完全认做为外国人译话，正如读书人识字，圣人深奥之文，了不知其是何意义。此种妄话，切勿再说。再说虽令无知识者误佩服，难免有正见者深痛惜。光一向不以为悦人耳目而误人。若不以光言为非，则守分修持。否则不妨各行各道。他日陌路相逢，交臂而去，不须问你是何人，我是谁。 
印光法师文钞三编卷二复王子立居士书二
一无量寿经有五译。初译于后汉月支支娄迦谶，三卷，文繁，名佛说无量清净平等觉经。次译于吴月支支谦，有二卷，名佛说阿弥陀经。以日诵之经，亦名佛说阿弥陀经，故外面加一大字以别之。又有赵宋王龙舒居士，会前二译及第三译，并第五赵宋译，四部取要录之，名大阿弥陀经。当时大兴，后因莲池大师指其有不依经文之失，从此便无人受持者。大藏内有此经，各流通处均不流通。有谓另有一种者，即此经也。第三译，即佛说无量寿经二卷，现皆受持此经，即曹魏康（国名）僧铠译。第四，即大宝积经，第十七无量寿如来会，此经王龙舒未见过，乃唐菩提流志译。前有元魏名菩提留支，非唐人，世多将留支讹引之。第五译，名佛说大乘无量寿庄严经，赵宋法贤译。原本二卷，以宋人以所译经多为荣，故分两卷，于绝不宜分处而分，今刻书本作一卷。就中无量寿如来会，文理俱好，而末后劝世之文未录，故皆以康僧铠之无量寿经为准则焉。 
在宋代法贤法师所译的《佛说大乘无量寿庄严经》中，法藏比丘发愿〈第十四愿〉说：“我得菩提成正觉已，所有十方无量无边无数世界一切众生，闻吾名号，发菩提心，种诸善根，随意求生诸佛刹土，无不得生，悉皆令得多罗三藐三菩提。”这么重要的一愿，在号称《无量寿经》“最善本”的夏莲居会集本中，是被删去不存的！被删的还有两愿，分别见宋译本第二十愿、第二十一愿！ 
佛教是普利上中下根的，若只让上根明白，而全然不顾中下根，那么与外道邪戒无异，上士多闻利根能吸取精华，剔除糟粕。而下士正如印光大师所言：“则未得其益，先受其损”“理虽有益，事实大错”背离佛教中道精神故。